Dieva dēls (dziesma)
"Dieva dēls" ir latviešu grupas "Līvi" dziesma, kas sacerēta 1999. gadā. Dziesmas mūzikas autors ir Ainars Virga, bet teksta autors Guntars Račs. Radusies kā "Līvu" Ziemassvētku singls Jāņa Groduma izpildījumā un iekļauta kompānijas „MicRec” izdotajā albumā “Dziesma 2000”, kurā tika apkopotas sadarbībā ar Radio SWH rīkotā jaundarbu konkursa 10 fināla dziesmas. 2018. gadā "Dieva dēls" ieguva 85. vietu Radio SWH organizētajā LVtop100 aptaujā.